Αξιολόγηση των ιστοσελίδων των Μητροπόλεων των Νέων Χωρών : Κοινωνιολογική προσέγγιση και ανάλυση κοινωνικών παραμέτρων
Creators: name: Καγιάρας, Ηλίας Π.
Publisher: name: Aristotle University of Thessaloniki
Year: 2021
Subjects: Αξιολόγηση ιστοχώρων
Ποιότητα συστημάτων
Ευχρηστία διαδραστικών συστημάτων
Ιστοχώροι των Μητροπόλεων των Νέων Χωρών
Website evaluation
System quality
Usability of interactive systems
Websites of the Dioceses of the “New Countries”

description: H Διδακτορική Διατριβή με θέμα: «Αξιολόγηση των ιστοσελίδων των Μητροπόλεων των Νέων Χωρών. Κοινωνιολογική προσέγγιση και ανάλυση κοινωνικών παραμέτρων», αποτελεί πρόταση για μία μέθοδο αξιολόγησης της ποιότητας των ιστοχώρων των Μητροπόλεων των Νέων Χωρών. Η διαδικασία αξιολόγησης προϊόντων Πληροφορικής, έχει τις απαρχές της στην δεκαετία του 1970. Στην εργασία, παρουσιάζεται η εξέλιξη των προτύπων αξιολόγησης Λογισμικού από την εμφάνισή τους, το 1976, μέχρι την εμφάνιση περισσότερο εξειδικευμένων μεθόδων, που αφορούν την αξιολόγηση ποιότητας ιστοχώρων. Αρχικά περιγράφονται τα πρότυπα αξιολόγησης των Boehm, Mc Call, ISO 9126, ISO 25010, ISO 9241, που αφορούν γενικά συστήματα Λογισμικού ή ευρύτερα διαδραστικά συστήματα. Μέσω των προτύπων αυτών εξετάστηκαν δύο βασικές έννοιες: η έννοια της ποιότητας και η έννοια της ευχρηστίας συστημάτων. Παρουσιάστηκαν επίσης διάφορα πρότυπα αξιολόγησης και εκτίμησης ποιότητας ιστοχώρων, που δημιουργήθηκαν από διάφορους φορείς, όπως από το Δίκτυο MINERVA, το Πλαίσιο Ποιότητας των Βρυξελλών, η Αξιοπιστία του Διαδικτύου κατά το Εργαστήριο Πειστικής Τεχνολογίας του Πανεπιστημίου Stanford, καθώς και τα πρότυπα των: Barnes και Vidgenn, Olsina, Godoy, Lafuente και Rossi, Loiacono, Watson και Goodhue, Atzeni, Merialdo και Sindoni, Moustakis, Litos, Dalivigas και Tsironis Επίσης, λήφθηκε υπόψη η συνεισφορά φορέων όπως του παγκόσμιου Οργανισμού W3C, που αφορά την πρόσβαση στον ιστό των ανθρώπων με αναπηρίες, και της εταιρείας Nielsen Norman Group, εκ των πρωτοπόρων στο θέμα «Εμπειρία χρήστη». Μέσα από την παρουσίαση αυτών των τεχνικών και των προσεγγίσεων αξιολόγησης, προκρίθηκαν 20 κριτήρια τα οποία χρησιμοποιήθηκαν για την διαμόρφωση του απαραίτητου για την Ανάλυση Περιεχομένου ερωτηματολογίου. Εφαρμόστηκε η μέθοδος αυτή Ανάλυσης σε διαδικτυακό περιεχόμενο, δηλαδή στους ιστοχώρους των Μητροπόλεων των Νέων Χωρών, προκειμένου να αξιολογηθεί η ποιότητά τους, από διάφορες οπτικές. Οι ερωτήσεις αυτές, ουσιαστικά αποτελούν τα κριτήρια αξιολόγησης ποιότητας της προτεινόμενης μεθόδου, κρίθηκε ότι αποτελούν ένα κατάλληλο δίκτυο παραγόντων, έτσι ώστε ένας ιστότοπος να είναι εύχρηστος και ταυτόχρονα χρήσιμος προς τον επισκέπτη του. Η εξέταση των ιστοχώρων των Νέων Χωρών με το συγκεκριμένο εργαλείο κατέληξε σε ενδιαφέροντα συμπεράσματα και προτάσεις προς βελτίωση των συγκεκριμένων ιστοχώρων.
description: The Doctoral Thesis on the topic: "Evaluation of the websites of the Dioceses of the “New Countries”. Sociological approach and analysis of social parameters ", is a proposal for a method of evaluating the quality of the websites of the Dioceses of the “New Countries”. The process of evaluating IT products dates back to the 1970s. The paper presents the evolution of software evaluation standards from their inception in 1976 to the advent of more specialized methods for evaluating website quality. Initially, the evaluation standards of Boehm, Mc Call, ISO 9126, ISO 25010, ISO 9241, which concern general software systems or broader interactive systems, are described. Two key concepts were examined through these standards: the concept of quality and the concept of systems usability. There were also various standards for evaluating the quality of websites, created by various organizations, such as the MINERVA Network, the Brussels Quality Framework, the Internet Reliability at Stanford University's Convincing Technology Laboratory, and the methods of: , Olsina, Godoy, Lafuente and Rossi, Loiacono, Watson and Goodhue, Atzeni, Merialdo and Sindoni, Moustakis, Litos, Dalivigas and Tsironis. The contribution of organizations such as the W3C, which concerns access to the web of people with disabilities, and the Nielsen Norman Group, one of the pioneers in "User Experience", was taken into account. Through the presentation of these techniques and evaluation approaches, 20 criteria were selected which were used to formulate the questionnaire necessary for the Content Analysis. This method, Content Analysis, was applied to online content, that is to the websites of the Dioceses of the “New Countries”, in order to evaluate their quality, from different perspectives. These questions, in essence, are the quality evaluation criteria of the proposed method, that were considered to be an appropriate set of factors, so that a website is easy to use and at the same time is useful to its visitor. The examination of the websites of the “New Countries” with the specific tool, led to interesting conclusions and suggestions for the improvement of the specific websites.